
1000 florin 1000 florin 
Zr.Ms. Groningen i Wardakosta ta 


interseptá botonan go-fast i ta konfiská 
kasi 2.000 kilo di droga 


1000 florin 


E barku di Marina Zr.Ms. 
Groningen i Wardakosta 
Karibe Hulandes djaweps 
i djabièrnè mardugá a 
interseptá dos transporte 
di droga i a konfiská kasi 
2.000 kilo di droga. 


E barku di Marina Zr.Ms. 
Groningen, nabegando 
pa Wardakosta Karibe 
Hulandes, durante 
mardugá di djawebs a 
interseptá un transporte di 
droga. Zr.Ms. Groningen 
despues di e detekshon 
di e boto sospechoso a 
lansa dos boto rápido di 
intersepshon di e barku 
patruyero, e asina yamá 
FRISC, pa interseptá e 
go-fast nan. Una bes na 
un  distansha serka, e 
FRISC huntu ku e tim 
di Wardakosta Karibe 
Hulandes, Skuadron 
di Infanteria di Flota 
(Fleet Marine Squadron) 


VÀ 


a 


i e tripulashon di Zr.Ms. 
Groningen, a identifiká 
nan mes na e boto 
sospechoso, pa medio 
di sende nan lusnan 
"zwaailicht” blou. Despues 
di esaki e boto a purba 
hui ku un velosidat haltu 
i e tripulashon a kuminsá 
tira paketenan den laman. 
Durante e pèrsekushon 
a dispará tirunan di 
atvertensha, i finalmente 
un di e motornan di e 
go-fast mester a keda 
desaktivá pa medio di 
tirunan dirigí. 


E sinku sospechosonan 
na bordo di e go-fast 
finalmente a entregá nan 
mes. E tim di e FRISC 
a saka e paketenan ku a 
keda tirá den laman. 

E siguiente mardugá a 
bolbe detektá un go-fast 
den laman Karibe. E biaha 
aki tabata trata di un 


ora ms 


go-fast ku shete persona 
na bordo. Despues di e 
detekshon di e kontakto, 
e dos botonan rápido di 
intersepshon di e barku 
patruyero, esta e FRISC- 
nan, a keda lansa pa 
interseptá e go-fast. E 12 
sospechosonan di e go- 
fastnan ku nashonalidat 
Venezolano, ademas di 
e kontrabanda a keda 
entregá na Kuerpo Polisial 
di Kórsou. Un total di kasi 
2.000 kilo di droga e keda 
konfiská riba e dos go-fast 
nan. 


Zr.Ms. Groningen desde 
mei 2023 ta aktivo 
komo barku patruyero 
den region Karibe, i ta 
kombiná e operashonnan 
anti-droga ku sosten 
na Wardakosta Karibe 
Hulandes huntu ku 
dunamentu di asistensia 
humanitario. 

Putin a scapa di un golpe de estado na 
man di soldatnan paramilitair di 
Yegevny Prigozhin 


Den fin di siman a 
sali e noticia cu e lider 
paramilitair na Russia, 
Yegevny Prigozhin, a 
bira lomba pa Putin y 
a cuminza marcha pa 
Moscow pa posiblemente 
tuma Moscow bao su 
comando. 


Esaki a surgi despues cu 
Russia a bombaria y mata 
miembronan di Wagner 
Group. 


Ken ta Yegevny Prigozhin? 
Pa largo tempo e ta un 
persona fiel na Putin y a 
haya masha hopi contract 
di gobierno pa catering. 

Despues ela lanta su 
propio grupo paramilitar. 
Ela wordo contrata pa 


drenta Ucrancia y hasi 
e trabao aya, hunto cu e 
militar original di Rusia. 


Yegevny  Prigozhin a 
cancela su marcha pa 
Moscow: 

Algun ora despues, el'a 
cancela e movecion pa 
bay Moscow. Ela yega 
na acuerdo cu e lo bay 
Bellorouse y cu e lo no 
wordo persigui pa su 
traicion na Russia. 


Putin a scapa di un 
masacre! Sinembargo e 
lo no scapa pa semper. 
Elitenan di Russia ta 
pidiendo pa un cambio 
pasobra e guera cu Ucrania 
no ta nada ventahoso pa 
economia Ruso. 


Motor di 
avion a chupa 
trahador mata 


Un trahador a perde su 
bida ora cu un avion di 
Delta a chupe den su 
motor y mate. 


Un vuelo di Delta a yega 
diabierna na San Antonio, 


Texas, procedente di Los 
Angeles y tabata dirigi 
su mes na e edificio cu 
un motor cendi, ora cu 
esaki a chupa e trahador 
hinke den e motor y mate 
mesora. 


Dos persona deteni, despues 
cu probablemente nan kier of 
a dal hende cu auto 


Pos Abou - Diabierna 
anochi polis ta wordo 
informa door di un 
automobilista cu chauffeur 
di un Hyundai Hi Van 
color blauw lo a maltrate, 
y aparentemente kier of a 
dal'e cu e auto. 


Polis a busca e vehiculo, 
y ariba e caminda di Pos 
Abou pa Bushiri a logra 
intercepta e Van color 
blauw. 


Den e Van tawata tin 
tres persona, dos hende 
homber y un dama. 


E victima a keda warda 
polis altura di Elmar 
Hato, unda cu un patruya 
lo a atende cu ne. 


Detencion 


Mirando cu e victima a 
entrega keho contra e 
chauffeur agresor, polis a 
bise su derechonan y a bay 
over na detene e chauffeur 
y e dama. Ki rol e dama a 
hunga den tur esaki no ta 
mucho cla. 


A pidi pa transportwagen 
cu a yega y a ta transporta 
e pareha hunto pa warda 
di Shaba. 

Motibo di dicho agresion 
polis lo tin di saca afo na 
warda. 


Polis a splica e victima su 
caminda pa cana. 

MINISTER ENDY CROES A REUNI CU CENTRO 
MEDICO DEPORTIVO ARUBA (CEMEDAR) 


Recientemente, Minister 
Endy Croes a reuni cu 
dr. Ricardo Elio Vargas — 
Oduardo y dr. Edmundo 
Josiah di CEMEDAR. 
CEMEDAR ta specialisa 
den medicina deportivo, 
ta prepara pa e atletanan 


pa nan ta den bon 
condicion, ta brinda 
evaluacion y terapia. 


Minister Endy Croes a 
indica cu ta importante pa 
tin e sosten di CEMEDAR 
pa nos atletanan, pa nan 
ta den e miho condicion 
momento cu nan ta sali cu 
seleccion di Aruba. 


Durante e reunion 
CEMEDAR a trece 
diferente data dilanti 
cuanto atleta nan ta 
trata durante henter aña 


den tur e disciplinanan 
y atletanan cu ta wordo 
prepara pa nan federacion 
cu ta competi riba 
plataforma internacional. 


CEMEDAR a expresa e 
necesidad, door cu nan 
ta creciendo hopi y nan 
ta sinti cu e crecemento 
aki a laga nan man hopi 
yen, un proposicion pa 
trece un doctor mas y un 
nutricionista riba un nivel 
hopi halto. Entrenamento, 
preparacion fisico ta 
bay man den man cu un 
bon nutricion y siña nos 
atletanan con pa come ora 
di prepara. Minister di 
Deporte ta bay explora e 
posibilidadnan pa reforsa 
CEMEDAR den futuro 
y asina garantisa un 


bon preparacion pa nos 
atletanan cu ta representa 


Aruba den exterior. 
Concluyendo, Minister 


e tabata un bon reunion 
y lo keda den contacto 
estrecho cu CEMEDAR. 
Den luna di augustus 


ACCION RAPIDO PA PROTECCION DI NATURALESA 


Durante transcurso di e ultimo simannan, 
algun desaroyo a tuma luga relaciona cu 
un aanlegvergunning pa crea un beach 
dilanti Embassy Suites. Dia 16 di juni 
2023, Natura Development N.V. a haya un 
aanlegvergunning pa crea un beach, bou 
di varios condicion. Un di e condicionnan 
ta cu no por kita of haci daño na naturalesa 
sin ontheffing di Minister di Naturalesa. 
Esaki tambe ta un prohibicion regla den nos 
Natuurbeschermingsverordening. 


“Lastimamente, a cuminsa kita un tipo di 
mata protegi na e sitio en cuestion. Esaki 
sin un ontheffing di mi ministerio manera 
exigi pa ley y poni como condicion den e 
aanlegvergunning”, Minister Arends ta 
declara. Natura Development N V. ta di opinion 
cu nan no mester di un ontheffing y cuminsa 
cu e trabaonan. Motibo pa cual Gobierno 
mester a actua lihe pa preveni mas daño na 
naturalesa. Pa para e actividadnan, a opta 
pa un ordemaatregel. A resulta cu fundacion 
ABC tawata preparando un paso similar. Den 
comunicacion rapido cu e abogado di ABC, un 
peticion pa un ordemaatregel a sali cu a logra 
su meta di proteha naturalesa e.o. mustrando 
cu Minister di Naturalesa no a duna un 
ontheffing. 


Endy Croes a indica cu 


Minister Ursell Arends: 


Den esaki obhetivo di Minister di Naturalesa 
ta pa atende e desaroyador cu e mester para 
e actividadnan y sigui e proceso indica. E 
peticion pa e ordemaatregel ta contene un 
ekibocacion cu a crea e impresion cu un 
minister ta demanda un ministerio di un 
otro minister. E ekibocacion aki no tin mas 
consecuencia pa e proceso. Mas importante ta 
cumplimento cu ley y condicion, y proteccion 
di Aruba su naturalesa. Esaki hustamente 
tawata ta e meta di e Minister di Naturalesa, 
cu a actua rapidamente pa preveni mas daño 
na naturalesa. Gobierno lo actua pa preveni cu 


proximo 


contestanan concreto con 
Ministerio di Deporte por 
yuda den nan peticion. 


lo bin cu 


e trabounan pa crea un beach lo continua, en 
espera di e siguiente pasonan legal. 


Minister Arends ta reitira cu pa logra un 
desaroyo economico sostenibel ta rekeri un 
balansa entre construccion y naturalesa. 
Den nos estado di derecho ley y condicion 
tey pa cumpli cur'e y ta conta pa tur. Esaki 
ta inclui proteccion di naturalesa. Gobierno 
ta evaluando su siguiente pasonan, teniendo 
na cuenta e interes general di pais Aruba y e 
derecho di tur esnan envolvi. 


#NosEconomiaTaNaturalesa 

SECRETARIO GENERAL DI MEP TA REFUTA E 
MENTIRA FLAGRANTE TRECI DOOR DI ENFOKE 


Fundacion Facilidadnan Deportivo no a tuma persona ilegal 
Venezolano na trabou 


paso e caso aki no ta 
berdad. FFD a confirma 
na mi persona cu esey no 
ta e caso, pues ningun 
momento a tuma un 
hende ilegal na trabou. 
Pues, nos ta lage te aki. Ki 
ora cu bin un mentira, nos 
ta sinti nos yama pa corigi 


Checked! - 


nan, primordialmente e 
grupo cu ta trece odio den 
pueblo, e grupo di e dos 
personanan cu a strica 8 
miyon florin di Gobierno 
di AVP, a strica 2 miyon 
florin den Elmar y cu a 
strica mas cu miyon florin 
den RDA. Net nan ta esun 


s7 


Mi tarheta di credito of 
mi MultiCard ta regla 


cu kier papia pa crea odio 
riba otro persona. 


Mi ta kere cu no ta husto 
y pa e rason ey nos ta 
refuta esaki. Nos ta haci 
nos preguntanan, ricibi 
contesta y trece e berdad 
bek den comunidad. 


E codigo secreto di mi tarheta 

di credito of MultiCard ta regla =~ 
Mi tarheta di debito ta activa 

pa uzo den exterior 


Mi seguro di biahe ta regla 


E servicio di SMS Alert ta activa ——— ~ 


Mi ta cuminsa na bisa 
cu no ta mi custumber 
pa reacciona riba prensa 
of riba cierto prensa. 
Pero, ora cu un prensa 
manera 24 Ora y Enfoke 
den e caso aki ta lansa 
mentira flagrante, ta mi 
obligacion pa reacciona 
riba esaki. Ayera, nos 
por a mira un parti di e 
video cu nan a manda 
nos, cu den e noticiero di 
merdia a acusa Fundacion 
Facilidadnan Deportivo 
(FFD). A chuercha y acusa 
Minister di Deporte, cual 
ta mi persona cu lo a tuma 
un persona Venezolano 
den dienst di FFD. Nos no 
ta contra ningun hende, 
di ningun nacionalidad 
tur hende tin e mesun 
derecho pa por aplica 
pa un trabou semper y 
cuando cu tur papel- y 


rekisitonan na ordo. Pa 
cuminsa FFD tambe ta un 
fundacion cu e minister 
no por tuma decision 
eyden mes un caso cu por 
ehempel SPCOA of John 
Wesley College. 


Nos a busca informacion y 
a resulta cu ta un mentira 
flagrante di e gafiadonan 
Speed y Patrick, esnan 
cu a cobra 8 miyon florin 
durante 8 afia di Gobierno 
di AVP. Nan kier acusa 
hende drechi, lanta falso 
testimonio y purba gafia 
pa crea un persepcion of 
kisas pa algun hende den 
pueblo por crea odio riba 
minister of Gobierno di 
Aruba cu noticianan cu no 
ta cuadra. 


Nos mester pone Speed 
y Patrick den nan luga, 


n 


Mi fiansa pa mi biahe ta regla 


M 
M 
M 
Mí 
Mí 
M 
Mí 


den maleta 


www.bancodicaribe.com 


Mi BdC Online token ta 


A x 
+ \ 
Z 
” 
Ls 
Pr 


Biaha trankilamente 
cu Banco di Caribe 


Bishita nos website pa condicionnan 


di e campaña 


BANCO DI CARIBE 

For di tempo di Catibo (parti 2) 


Pagina 35 for di buki “Ons eilandje Aruba” di señora Laura 
Wernet-Paskel 


mihor conoci como juffrouw Laura (1911-1962) 


Envista cu proximamente nos ta 
conmemora e terminanacion di 
esclavitud, SOLO DI PUEBLO a 
bay coba den bahul di pasadao pa 
busca documentonan of escritura 
riba escalvitud. Nos a topa cu 
un bunita escritura di Juffrouw 
Laura Wernet Paskel, traduci pa 
Marco Christiaans. Aki nos ta 
trece e parti 2. 


E famianan Croes principalmente 
tabata tin hopi cabrito cu baca. 
E Paeschnan tabata menos rico. 
Nan tabata dedica na solamente 
plantamento o mihor bisa: nan 
tabata laga e catibonan tanto e 
homber- como e muhernan traha 
e tera. Nan rikesa tabata consisti 
di productonan di agricultura 
y cria. Nan no mester lubida cu 
e tempo ey tabata tin tereno na 
abundancia pa planta y pa cria 
bestia. E catibonan mester a yuda 
tambe ora di mata bestia. Nan 
trabou mes tabata di cultiva pieu 
di cochenilla. ‘Planta cochenilla’ 
e hendenan tabata yama e 
trabou ey. Por a haya terenonan 
extenso na Canashito, ariba 
cual e cultivacion tabata tuma 
lugar. E catibonan mester planta 
e terenonan cu un sorto di tuna 
sin sumpiña. E “señoritanan' sin 
sumpiña ey ta e luganan di broei 
di e pieunan. Despues nan ta laba 
e blachinan di tuna y nan tabata 
wordo yena cu pieu di cochenilla. 
E criadonan di cochenilla tabata 
cumpra esey na un depchi pa 
cana. Asina cu e tunanan ta 
yena di pieu e catibonan mester 
batinan pa finalmente recohe e 
cosecha. 


Cierto hendenan ta cana papia cu 
e cochenilla tabata wordo hasa pa 
traha verf pa uso propio, otronan 
ta bisa cu e shonnan tabata 
exporta loke cu tin como materia 
pa traha verf. E ultimonan aki 
sigur lo tin razon. 


Despues di abolicion di sclavitud 
dos hende a tene otro cu palabra; 
e homber un tempo tabata catibo 
y e muher tambe. Pero e homber 
a casa cu un Mulata y e muher a 


haya un di e gaynan grandi como 
compañero di bida. E tabata kere 
tambe cu ta masha cos e ta. Di 
manera cu un biaha e tabata hopi 
ofendi, pasobra esun cu tabata 
catibo a tribi di papia cu ne. “ta 
di unda bo a saca e tribilidad y 
e libertad pa bo papia cu mi? E 
a ladra e homber. ‘O’, e homber 
a contest’ scerpi “lo bo tin asina 
gana di sa? E libertad ey mi a 
tum'e tempo aya ora cu nos tabata 
planta cochenilla na Canashito. 
Bum! Pla!!! 

E doñonan no solamente tabata 
dispone di catibonan Arubano 
pero nan tabata cumpra nan di 
otro luga tambe. Y den caso di 
urgencia, cu no ta algo cu tabata 
sosode rara bes so, e ora ta nan 
tambe tabata bende algun di nan 
catibonan. En general ta parce cu 
nan tabata bon pa e ser humano 
cu tabata nan pertenencia. 


Solamente e amanan de bes 
en cuando sa haci manera cu 
ta nan ta e amo. E yiuchinan 
catibo, durante di ausencia di 
nan mamanan, cu un ruchi fini, 
tabata haya un paliza den soño 
dor di otro catibonan muhe cu 
no tin yiu. Y e catibo muhenan cu 
no tabata tin mucho gana di lanta 
trempan mainta, tabata wordo 
lastra, cu tripa di bestia pasa 
rond di nan garganta hiba pafo. 


Homber- y muhenan tabata 
bisti camisanan largo como 
signo di nan calidad. E amonan 
tabata tin e custumber di duna e 
catibonan su propio nomber pero 
cu un cambio chikito. E nomber 
Croes a keda sin cambio, pero e 
nomber Welman a bira Werleman 
y e nomber Paesch a bira Paskel. 
Aparentemente tabata tin mas 
cu un famiya Croes tambe cu no 
tabata tin catibo, tampoco tabata 
doño. E titulonan manera ‘cousin’ 
y ‘monsieur’ tambe tabata aparece 
e temponan ey. E famiyanan 
Wouters, Winterdaal, Ras, Van 
der Linden, Deers etc, tambe 
tabata famianan hopi blanco cu 
no tabata posee catibo. Ademas, 
e tempo ey tabata bin diferente 


Indiannan di Barranquilla (tera 
abou) kendenan tabata trece hopi 
rikesa hunto cu nan. Catibonan 
cu a hui for di Venezuela, 
deportadonan for di Guyana, 
Hudiunan expulsa, Mulatonan, 
piratanan y contrabandistanan 
tur tabata elementonan nobo, cu 
a mescla nan mes cu e poblacion 
di dicho epoca. E amonan mes 
no tabata rechasa, di escohe pa 
nan mes, for di nan catibonan, un 
compafiera temporalmente. 

Mas despues hasta tabata tin 
diferente di e dofionan cu a casa 
cu nan catibo. 

Cu e hendenan, despues di 
abolicion di sclavitud, a sinti nan 
mes e ora uno, ta evidente for di 
nan himno di libertad cu e refran 
c'un tinte Frances: 
Liberté, égalité 
gelijkheid 

Nos tur ta un Wij zijn allen één 
No tin catibo mas Er zijn geen 
slaven meer 


Vrijheid, 


Pa strafio cu e por sona, den algun 
cantica ‘La Reina Victoria’ tabata 
wordo canta como e libertadora 
y tin otronan cu tabata alaba 
Willem III pa nan libertad. 


Un  catibo scuchando un 
combersacion entre dos shon: un 
di nan tabata un di cerca di Playa 
y e otro un shon di Hooiberg. 
Shon number un a bisa cu cierto 
caminda tin scirbi cu lo bay yega 
un dia na unda cu e medionan di 
transporte lo core sin cabay y cu e 
diferente nacionnan lo por papia 
cu otro sin importa e distancia. 


‘Asina’ e shon di Hooiberg a bisa, 
‘bo ta kere esey?’ Ami lo kier mira 
un dia con bo vehiculo ey por core 
bay padilanti sin e cabay ey! Y 
bolbe bay bo un biaha Playa numa 
y ami lo subi ariba Hooiberg y 
grita bo algo, e ora ami lo kier 
mira si bo por tend'e!” 


Ami lo kier a tover e dos 
cabayeronan ey pa por ta presente 
aworaki. Con nan honorable 
wowonan e ora lo keda mira for 
di den nan cabes! 


Tempo di sclavitud, tempo pasa! 
Pero un hende ta keda semper un 
hende. 


Traduci pa sr. Marco V. 


Christiaans 


Cambia 
perspectiva 
tocante 
obesidad: 
Sa bo number y 
midi bo peso 

Greg Peterson a hinca Minister Ursel 
Arends den un vupa mahos 


Minister Ursel Arends a 
comete un vupa mahos! 
El’a dicidi pa cuminza un 
caso den corte, contra su 
mes cono gobierno. Un 
error graval hamas antes 
visto! 


Tur cos ta draai rond di un 
trahamento di beach nobo 
dilanti di Hotel Embassy 
Suite na area di Eagle/ 
Palm beach. 


E hotel, Embassy Suite for 
di algun afia pasa a haya 
permiso di Gobierno di 
AVP pa nan traha e hotel 
parcialmente den Bubali 
Plas. Ta for di e tempo ey 
nan a pidi pa traha beach 
pa nan guestnan na e sitio 
dilanti di e hotel. Te hasta 
nan a construi un tunnel 
unda nan guestnan no 
mester crusa caminda, 
pero ta pasa bao caminda 
y sali na beach. Un 
inversion miyonario! 


E tempo ey, nos no sa unda 
Greg Peterson tabata, of si 
encaso ta for di e grupo aki 
e fundacion di su señora a 


Pero, awor ta bin sali na 
cla cu nan ta contra pa 
bini un beach na e sitio 
aki pasobra e ta daña 
medio ambiente. 


Nada contra e opinion 
y demanda di ningun 
fundacion. Pero den 
e caso aki, Minister 
Arends a join e caso di 
Bird Life (Greg Peterson) 
y aki te vupa. 


“Tjonge jonge” !! Un 
pida Gobierno ta hiba 
otro pida gobierno corte 
pa un decision tuma dor 
di algun departamento. 
Ta ken a conseha e 
estupides aki ? Ta ken 
te abogado di cracker 
jack aki ? 


Un  estupides di tal 
magnitud cu huez mes lo 
dal dos man na cabes y 
bisa: Que berguenza! Ta 
na unda esakinan a studia 
ley ? No ta existi dos 
pida gobierno, sino un 
gobierno. 


Minister Ursel Arends 
mes ta un pida Gobierno 
for di e totalidad cu ta 


resorta bao di conseho 
di minister. Pues 
Minister Ursel Arends 
por a acudi na conseho di 
Minister pa delibera su 
inquitud y eyden bin cu 
compredimiento mutuo. 
Alfinal Gobierno tin un 
unidad y homogeniteits, 
pues nan mester tin un 
posicion pa pafor. 


Pues e decision di bay 


corte, ta absurdo! Ta 
un jurista di awa dushi, 
sin ningun clase di 
experiencia por a comete 
e vupa aki, pero mas peor 
ta cu Minister Arends a 
cay den e vupa aki. 


E decicion ta asina malo 
cu e ta atacha e funccion 
di minister, cu ta spera di 
dje pe actua corecto. 


Nos ta spera cu e mal 
decision aki wordo corigi 
y tuma tur precaucion pa 
futuro. 

Si tur hende kier ta contra 
beach, nan mag! Laga 
man bay lanta nan caso 
y laga corte dicidi. Pa un 
pida gobierno ta demanda 
otro pida gobierno, ta 
realmente locura! 


MINISTER ENDY CROES A RICIBI BISHITA DI SR. EGMOND MOLINA CU 
TA PREPARANDO PA UN OTRO GUINNESS WORLD RECORD 


Siman pasa, Minister 
Endy Croes a reuni cu 
Sr. Egmond Molina. Sr. 
Molina ta un personahe 
hopi conoci den deporte di 
entre otro, combate, cross 
fit y gym. Den e ultimo 
afianan Sr. Egmond 
Molina a kibra varios 
record mundial pa asina 
pone su nomber y Aruba 
su nomber den Guinness 
World Records Book. 
Recientemente, Sr. Molina 
a logra su di tres record 
mundial e biaha aki door 
di trek e bus cu su djente 


pa e distancia mas largo 
cu tabata existi y e peso 
di 11 ton. Sr. Molina su 
proximo hazaña ta trek e 
bus cu un dede. 


Durante e reunion Sr. 
Egmond Molinaacomparti 
cu Minister Endy Croes 
e ultimo desaroyonan di 
su preparacion y plan. 
Minister Endy Croes a 
indica cu e plannan aki 
no ta bay sin un costo y 
pa wordo reconoci den e 
Guinness World Records 
Book ta un fase. 


Minister Endy Croes a 
priminti di duna un sosten 
pa asina Sr. Egmond 
Molina por logra su 
hazañanan y pone Aruba 
su nomber un bes mas 


riba mapa mundial. Mas 
cu claro nos lo percura 
pa brinda pueblo e 
informacionnan necesario 
momento cu esakinan 
tuma luga. Pa finalisa 


Minister Endy Croes a 
indica cu e tabata bon 
reunion y nos ta sostene 
ideanan pro activo asina 
pa pais Aruba. 

Diasabra mainta riba e 
prome dia di competencia, 
Aruba a wordo representa 
pa e atleta nan di natacion 
como tambe natacion 
artistico. Den natacion 
Elisabeth Timmer hunto 
cu Mikel Schreuders 
a logra clasificacion 
pa Final B y Final A 
respectivamente. Den 
natacion artistico mainta, 
Kyra Hoevertsz a hasi su 
event di Solo Tech. 


Elisabeth tabata e prome 
atleta pa drenta pool na 
e Compleho Deportivo 
Merliot y den su event 
di 50m lomba a logra 
un tempo di 31.73 sec cu 
a dun'e clasificacion pa 
Final B cu tuma lugar 
anochi. Mikel Schreuders 
a landa su event di 100m 
free y ta pone un tempo di 


3 medaya den un dia 


Prome dia di competencia ta finalisa den 
gran forma pa Aruba 


O 


INDES da SACCO 


49.87 sec cu clasificacion 
pa Final A. 


Na un venue diferente 'El 
Polvorin' a tuma lugar e 
natacion artistico. Parti 
mainta Kyra Hoevertsz 
a hasi su solo tech. Kyra 
tabata ultimo atleta pa 
drenta piscina y hasi su 
rutina dilanti e hueznan 
presente pa e Weganan 
CAC 2023. Na final ta 
logra posiciona su mes na 
di 3er lugar cu 196.6833 
punto. Na prome lugar a 
keda e atleta di Colombia 
y 2do lugar Mexico. 


Parti atardi unbes mas 
'El Polvorin' tabata cla 
pa ricibi e Duo nan di 
diferente pais. Den e 
rutina di Duet Tecnico, 
Kyra Hoevertsz y Mikayla 
Morales a sa di posiciona 


nan mes na di 3er puesto 
cu un puntuacion di 
175.7467. Na di prome 
lugar a keda duo di 
Mexico y 2do lugar e duo 
di Colombia. Asina Aruba 
ta termina e prome dia 
di competencia na 'El 
Polvorin' den Natacion 
Artistico cu dos medaya 
di brons. 


Atardi na Compleho 
Deportivo Merliot 
ambos atleta di natacion 
tabata cla pa landa nan 
respectivo final. Elisabeth 
Timmer a landa su evento 
di 50m lomba Final B y 
ta posiciona su mes na 
di 2do lugar cu un tempo 
di 30.45 seconde. Algun 
heat despues tabata 
oportunidad di Mikel 
Schreuders pa landa su 
evento di 100m free. 


Schreuders despues cu 
na 50m no tabata entre 
e tres prome nan a logra 
pusha y asina pone un 
tempo di 49.17 seconde 
cu a posicion'e na di 2do 
lugar logrando asina e 3er 
medaya di dia pa Aruba, 
den e caso aki uno di 
silver. 


Awe  diadomingo nos 
delegacion lo continua 
cu nan participacion 

na e Weganan Centro 
Americano y del Caribe 
San Salvador 2023 den 
e deporte di Natacion, 
Landamento Artistico, 
Tiro y como tambe 
Gymnasia. Riba nos 
facebook page como 
tambe instagram por sigui 
di cerca locual nos atleta 
nan ta bibando aki na San 
Salvador, El Salvador. 

# Team AR U 
#SanSalvador2023 

MINISTER ENDY CROES A SALI PA CANADA Y 


FLORIDA RIBA BIAHE DI TRABOU PA FIRMA 5 MOU 
CU DIFERENTE COLLEGE Y UNIVERSIDAD 


Diadomingo atardi, 
Minister di Ensefiansa 
y Deporte Endy Croes 
hunto cu Sra. Viola 
Heutger di Universidad di 
Aruba a sali pa un biahe 
di trabou na Toronto, 
Canada. E meta di e biahe 
aki ta pa firma MoU cu 
dos (2) college y un (1) 
universidad na Canada, 
cual ta Centennial 
College, Sheridan College 
y Ontario Tech University. 
Diaranson binidero, 
Minister Endy Croes lo 
reuni cu council general 
di Hulanda cu ta situa 
na Toronto, Sr. Harman 
Idema pa dialoga riba 
diferente topico. 


Despues Minister Endy 
Croes ta biaha na Tampa, 
Florida na Merca, unda 
lo firma dos MoU mas 
cu University of South 
Florida y Florida Institute 
of Technology. Durante 
siman e mandatario di 
Enseñansa lo duna mas 
informacion di e biahe di 


Paman Y 
SOLODIPUEBLO SA 

solodipueblo@gmailcom -| 


trabou aki y di e acuerdo 
cu a haci cu e scolnan 
menciona. Minister 
Endy Croes ta gradici 
Minister Plenipotenciario 
na Washington, Sra. 
Joselin Croes pa haci 
un tremendo trabou y 
habri porta pa firma e 
acuerdonan aki. Minister 
Endy Croes ta expresa di 


ta hopi contento pa mira 
resultado di e acuerdo 
aki entre Aruba y cinco 
(5) diferente scol grandi 
di Canada y Florida, cu lo 
brinda nos studiantenan 
di Aruba oportunidad 
di bay studia na un di e 
scolnan aki cu un miho 
tarifa. 


YOUR VISION. 


KOOYMAN 
PRECISION. 


We know that when you're getting ready 
to build, construct, fix or beautify, it all 
starts with a vision. 


And from the start of your vision all the 
way to completion, Kooyman is here to 
help our Caribbean makers and builders 
get the right tools, products and expertise 
so every detail is done to perfection 


Start realizing your vision today at 
kooymanbv.com or your nearest store 


(È 

MINISTER ENDY CROES A ATENDE 
PRESENTACION DI LEERKOST DI E ALUMNONAN 
DI COLEGIO LAURA WERNET PASKEL 


ORANJESTAD:  Diabi- 
erna mainta, Minister 
di Ensefiansa y Deporte 
Endy Croes a atende pre- 
sentacion di leerorkest 
2022-2023 di scol basico 
Colegio Laura Wernet 
Paskel na Santa Cruz. 


Un bunita presentacion di 
e muchanan di aña 2 te cu 
6. A traves di les online di 
e proyecto di Leerorkest 
Aruba, e muchanan di aña 
2 a haya les di formacion 
general di musica, unda 
nan a siña e.o. diferente 
cantica. 


Pa loke ta trata e alum- 
nonan di aña 3 te cu 6 a 
haya les di instrumento. 
Pues, diabierna, dia 23 
di juni, den presencia 


di docente y mayornan 
e muchanan a duna un 
bunita presentacion pa 
culmina Leerorkest Aruba 
di aña escolar 2022-2023. 
Minister Endy Croes a 
felicita e alumnonan di 
Colegio Laura Wernet 
Paskel pa nan bunita pre- 
sentacion y cabesante di 
scol Juffrouw Bernadetta 
“Eta” Geerman-Figaroa y 
henter e ekipo di Colegio 


to musical aki. Alabes, 
Minister Endy Croes ta 


Laura Wernet Paskel cu a 
contribui den e gran even- 


aplaudi e ekipo di Leer- proyecto aki posibel. 
orkest Aruba cu a haci e 


EN PRONOSTICO DI TEMPO 


VALIDO TE DIALUNA 26 DI JUNI 2023, 18:00 ORA 


TEMPO: 
AWE TARDI Y AWE NOCHI: PARCIALMENTE NUBLA 
Y GENERALMENTE SECO 
DEN MARDUGA Y MAYAN: PARCIALMENTE NUBLA 
CU UN AWACERO LOCAL 
TEMPERATURA MAXIMO 33 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 34 PA 40 GRADO CELSIUS 
UV INDEX: 12 


AVISO/ ALERTA: 
TA PIDI OPERADORNAN DI BOT O CHIKITO PA BAI 


CAUTELA NA PARTINAN OO zi ¡OORDWEST DI 


COSTA 
Y TAMBE NA OTRO PARTINAN R AMA HABRI. 
FENOMENONAN SPECIAL: 
NINGUN 


TEMPO TROPICAL SIGNIFICANTE: 
TROPICAL STORM CINDY TABATA SITUA NA 700 KM 
NOORD- NOORDOOST DI E ISLANAN MAS NOORD DI 
CARIBE Y TA MOVIENDO NOORDWEST. CINDY NO TA 
UN MENASA PA REGION DI CARIBE. 
POTENCIAL DI AWACERO PA PROXIMO 24 ORA: 
1 TE 3 MM; LOCALMENTE ESAKI POR TA DIFE- 
RENTE. 
REGISTRACION DI TEMPERATURA (GRADO CEL- 
SIUS) Y 
AWACERO (MM) DEN ULTIMO 24 ORA (8'AM PA 
8'AM): 

Riba insistencia di prensa 
Prome Minister Evelyn 
Wever-Croes a declara 
cu e mes ta sumamente 
sorprendi cu su colega 
minister a cuminsa un 
caso contra su mesun 
gobierno y pues su mes. 
“Mi no ta compronde e 
strategia di e abogado cu a 
propone esaki, cu ta algo 
huridicamente incorecto. 
Mi a pidi colega minister 
Ursell Arends pa un 
splicacion kiko a bai fout 
aki, y mi ta pendiente di 
esaki. E ta un eror grave 
y esnan responsabel 
mester carga nan 
responsabilidad. Pasobra 
eaccion aki por causa daño 
na e credibilidad di henter 
nos gobierno, siendo cu 
demas ministernan no tin 
arte ni parte den esaki. 
Nos ta un gobierno serio, 
mi a lidera nos gobierno 
durante e peor pandemia 


cu nos pais a pasa aden, 
y na forma responsabel 
y exitoso. Locual a pasa 
diabierna cu e caso 
entama pa Aruba Birdlife 
Conservation, ta atacha e 
imagen di gobierno y esey 
mi no ta acepta. Minister 
Ursell Arends ta trahando 
pa coregi e eror y e mes 
lo duna mas splicacion di 
kiko a bai fout. Pues no ta 
trata aki di problema entre 
un minister y e resto di su 
gobierno; ta simplemente 
un eror”, segun e prome 
mandatario di nos pais. 


Pa loke ta trata e caso 
mes di Embassy Suites, 
prome minister a indica 
cu Embassy Hotel ta 
un proyecto di varios 
gobernacionnan, y cu 
e mes a yega y haya e 
proyecto cla. Ta un hotel 
cu ta duna empleo na hopi 
mama y tata di famia local. 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 25 Juni 2023 Merdia diadomingo 

Proximo Jackpot 


230.000, - 


01-06-12-17-28 


Proximo Jackpot 


86.000,- 


Nan a hasi un peticion 
pa por drecha e beach, y 
nan a haya promesanan 
di ministernan 
anterior. DIP a otorga 
e ‘aanlegvergunning’ 
pa nan drecha e beach 
completamente den 
cuadro di ley y teniendo 
na cuenta e consehonan di 
demas departamentonan, 
y hasta a inclui e 
recomendacionnan di 
Directie Natuur en Milieu 
(DNM) como condicion 
den e aanlegvergunning. 


Segun minister Arends y 
DNM a resulta despues, 
cu e hotel lo a viola e 
vergunning otorga. A 
base di rapport di DNM 
ta evaluando si esaki ta e 
caso of no y ki paso mester 
tuma al respecto. 


Prome Minister ta reitera 
cu desaroyo economico 


Prome Minister Evelyn Wever-Croes: 


PROME MINISTER SORPRENDI CU ACCION DI 
ABOGADO DI ARUBA BIRDLIFE CONSERVATION 
LI 


ta importante pa nos 
pais por recupera y den 
esaki mester busca un 
balance entre desaroyo y 
naturalesa. Gobierno di 
Aruba ta aprecia e interes 
di inversionistanan local 
y stranhero. Aruba tin 
un sistema legal hopi 
solido y pues permiso 


y condicionnan mester 
wordo cumpli cune. Den 
e caso aki no ta diferente. 
E departamentonan di 
gobierno ta hasiendo 
nan maximo esfuerso pa 
resolve e situacion mas 
pronto cu ta posibel. 

Awe, dos afia pasa, riba 
diabierna 25 di juni, 2021, 
Partido MEP a bay elec- 
tion cu e slogan CU BO, 
ARUBA TA AVANSA. 
Lider di partido señora 
Evelyn Wever-Croes a 
lidera un ekipo di candi- 
datonan teniendo cada un 
un base social democrata 
solido. Candidatonan cu, 
ainda despues di dos aña 
di crisis tras crisis causa 
door di origennan pafo di 
gobernacion, nan pasion 
a crece mas ainda pa haci 
e diferencia, pa Aruba por 
avansa, cumpliendo asina 
cu nan promesa haci na 
pueblo di Aruba durante 
campana 2021, pa haci 
un Aruba stabiel un biaha 
mas. 


Lider di MEP a expresa: 
“Awe ta dos aña cu Par- 
tido MEP a haci Aruba 
geel. 20.701 persona a de- 
posita nan confiansa den 
MEP y a haci nos partido 
e partido mas grandi na 
Aruba un biaha mas. Nos 
por mira despues di dos 
aña cu Aruba ta avansan- 
do, recuperando di e 
pandemia y di e guera di 


Partido MEP: 


Den dos aña di gobernacion 


PARTIDO MEP A CUMPLIENDO CU SU 
COMPROMISO PA ARUBA AVANSA 


ULTIMO UPDATE 0229 


1 
© 


Ukraina, y apesar cu ain- 
da mundo henter y Aruba 
tambe ta den crisis, Aruba 
ta avansando cu mas in- 
version, mas cupo di tra- 
bou a wordo crea, cu mas 
atencion pa e ser humano. 
Nos compromiso ta sigui 
pa crea progreso y bien- 
estar pa tur ciudadano di 
nos pais pasobra pa Parti- 
do MEP, un Aruba stabiel 
cu MEP ta na prome luga. 


Den eleccion 2021, apesar 
cu Partido MEP no a crece 
den voto, e partido a man- 
tene su 9 asiento, y lider di 
partido MEP señora Ev- 
elyn Wever-Croes a ricibi 
confiansa di 7.518 votado, 
haciendo e e VOTEGET- 
TER di Eleccion 2021. 
Y Partido MEP a forma 
gobernacion cu Partido 
RAIZ, formando Gabinete 
Wever-Croes 2. 


Bou Gabinete Wever- 
Croes 2, Aruba a cuminsa 
sali di e pandemia, pero 
lihe a wordo menasa pa 
e guera di Ukraina cu a 
causa inflacion den henter 
mundo. Aruba no ta un 
excepcion. Prijs di gasolin 


y crudo a aumenta dras- 
ticamente den tur pais, 
na Aruba tambe. Y esaki 
a trece mas reto cu ne pa 
mundo, pa Gobierno di 
Aruba y pa Aruba henter. 


Di otro banda Gabinete 
Wever-Croes 2 a keda 
brinda perspectiva tambe. 
A crea cupo di trabounan 
nobo, turismo a crece, eco- 
nomia a crece. Gobierno a 
cumpli cu empleadonan 


publico cu tawata solidar- 
io den tempo di pandemia 
y e luna aki nan a haya e 
suma completo di vakan- 
tie uitkering. E relacion cu 
Hulanda ta hopi mas miho 
y e camindanan lo habri 
pa otro alternativanan pa 
Aruba. 


“Un biaha mas, Partido 
MEP ta reenforsa su com- 
promiso pa traha mas ai- 
nda pa Aruba sigui avansa 


y den e stabilidad cu nos a 
priminti, y cada integran- 
te di partido ta haciendo 
su maximo esfuerso pa 
Aruba avansa ainda mas. 
Partido MEP ta gradici 
tur sostenedo y henter e 
pueblo di Aruba pa e con- 
fiansa. Nos lo no defrauda 
e confiansa aki”, Lider di 
MEP señora Evelyn Wev- 
er-Croes a enfatisa. 
#CuBoArubaTaAvansa 
#cubo #stabielcuMEP 

SABIDURIA DEN NOS ALEGRIA 


Skirbi pa Ruthy”Lady Ruth”Vrieswijk-Bergen 


Den nos curason awe, e 
bunita recuerdonan di nos 
presentacion na Casnan di 
nos grandinan. Danki na 
Biblioteca Nacional Aru- 
ba y Quota Club Aruba, e 
proyecto aki, cu ya ta ex- 
isti pa varios anjas, (aunke 
den temporada di Covid , 
e bishitanan aki no por a 
tuma lugar), desde luna di 
April ultimo a bira pos- 
sibel atrobe. Artistanan 
Poeta Escritor ta hanja 
e bunita oportunidad di 
comparti di nan talen- 
tonan cu nos grandinan 
atrobe. E prome escritor- 
nan Poeta cu a cuminsa 
e proyecto aki (cu dura- 
cion di tres luna), tawata 
e pareha Kock Marchena. 
Ambos cu varios buki di 
poema y of storia riba nan 
nomber. Si, lieve Belen 
y Dolfi Kock a bishita 4 
cas di nos grandinan den 
luna di April : Paviljoen 
na Playa, Cas Marie na 
Savaneta, Centro di Cuido 
na San Nicolas y Huize 
Maris Stella den curason 
di Savaneta . Den e luna 


di Mei tawata beurt di 
Ruthy  Vrieswijk-Bergen 
(Lady Ruth) . Y e luna 
aki di Juni, yegando poco 
poco na su final y tam- 
be final di e proyecto di 
Conta Cuenta aki, ta toca 
turno na nos bon amigo e 
simpatico cabayero Marco 
Christiaans. 

Nos tur tawata di bishi- 
ta serca nos grandinan 
ariba e Diamarsnan di e 
luna cu a toca nos. Nos a 
conta cuenta, canta, re- 
cita poema y of bayla, se- 
gun e bunita inspiracion 
tawata toca nos curason- 
nan artistico. Bunita ta pa 
mira nos grandinan canta 
hunto cu nos e.o. e dushi 
y bunita cantica di Padu 
Lampe “Abo so”, bati man, 
cu  sonrisanan bunita 
ariba e caranan. Cada Cas 
di nos grandinan cu un 
diferente dushi ambiente. 
Bo curason ta sinti cu y pa 
nan. Lady Ruth a hiba cu 
ne un cusinchi cora den 
forma di un curason y a 
invita nos grandinan pa 
brasa e cushinchi y pensa 


na algo dushi bunita den 
nan bida. Un of otro re- 
cuerdo. Y despues pasele 
pa su bisinja sinta banda 
di dje, cu ayudo di e per- 
sonal di e Cas . Nos a pone 
atencion ariba nos hen- 
denan muhe ya cu tawata 
nos beurt den luna di Mei. 
Nos a recita poemanan 
di e tema aki tambe. Na 
Paviljoen na Playa Lady 
Ruth a invita amiga Poeta 
escritor Ariana Koolman 
Chirino pa comparti dos 
di su bunita poemanan cu 
tema di antes, cu tambe 
a cay na agrado di tur cu 
tawata sinta ta scucha. 
Ariana ( Lady Ari) tambe 
a recita cu hopi amor pa 
nos grandinan. 

Despues di nos presen- 
tacion di mei ora, e media 
team dinamico di BNA ta 
pasa algun video cortico 
varia den plantacion den 
cunuku y di nos casnan di 
torto cu artefactonan di 
antes usa pa nos hende- 
nan cu a biba den e tem- 
ponan ey. 

BNA por wak atras ariba 
un exitoso proyecto 
atrobe, danki na Quota 
club di Aruba y danki na e 
artistnan Poeta escritor cu 
tin tempo pa den oranan 
di mainta riba e Diamars 
durante 3 luna, comparti 
cu nos grandinan. Pa Lady 
Ruth esaki tawata un 
bendishon bunita sigur, 
pasobra e ta gusta brin- 
da di su talentonan den 
alegria cu tur rond di dje. 
Nos dushi grandinan tin 
mester di nos , tin mes- 
ter di boso cu ta famia 
pa bishita nan regular- 
mente. No laga nan so, 
den nan soledad. No laga 
nan bandona. No hibanan 
y despues no bishita nan , 
saca tempo foi bo sched- 
ule druk pa bishitanan, 
brasanan y combersa un 
crenchi cu nan. Hopi di 
nos ta yega na edadnan 
halto y bira grandi. Bida 
sa ta cortiko, pero tin bi- 
aha tin entre nos , gran- 


dinan cu ta yega e edad di 
90 anja of mas y nan mes- 
ter di cuido y atencion. 

Danki na BNA y Quota cu 
a hasi posibel e proyecto di 


Conta Cuenta aki. Shon- 
nan, danki pa lesa nos re- 
lato, pasa un dushi dia yen 
di alegria ! “Stay safe, love 
you too! 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso tristeza nos ta anuncia fayecimento di: 


Luis Esteban Geerman 


Mihor conoci como “Luchi, Lucho, omo Lucho” 
*26-12-1963- +18-06-2023 


Na nomber di su: 
Mayor nan: tLeoncio “Joonchi” y tEnriqueta “Riketa” Geerman 
Esposa: Jennely E. Geerman-Britten 
Suegra y suegro:? Reinaldo “Nadi” y + Marcela “Chela” Britten-Webb 
Yiu nan: Raymond Geerman y Andrea Estrada Sanchéz 
Jeumar y Betsimar Geerman Avila Ojeda 
Janella Geerman y Jeancarl Franken 
Manera su yiu nan: Harold Gibbs 
Mireya Wernet 
Nieto: Christian Geerman 
Manera nieto: Matthew Wernet 
Ruman nan: +t Felix (Milo) Geerman y famia y Rhona Geerman-Dabian. 
Jacobo y tSelpha Geerman-Croes famia 
Lucia y Roly Croeze y famia 
t Maria Salome Geerman 
Pedro y Linda Geerman ( 
tHenry Geerman y fan 
tRubeta y tJossy 
t Sita y tJani Ma 
Carlo Geermar 
Avilia y Ronny Ridderstaat 
Christina Geerman 
Swa y cuña nan: tConstatino y Rosita Bri 
Wilfrido y Solimar Britten 
Omirna Britten y Johnny Se 
tReinaldo Britten y yiu nan 
- Dylia y Junior Panneflek y famia 
Tanta y omo nan: Jacinta Geerman y famia, Juan Maduro y famia, Chichi 
Tromp-Rasmijn y famia, Maiky Rasmijn y famia, Dianna Nicolaas-Rasmijn y famia. 
Tha nan: Gianny Maduro, Richella Orman, Derick Britten, Frideska Britten 
Amigo nan di cas: Richard Kelly y famia, Rubencito Boekhoudt y famia, Roger 
Pimentel y famia, Alberto Avila Ojeda y famia, Richard da Silva y famia, Alberto 
Groeneveld, Nena Vallarino Molina 
Primo stima: Albert “Al” Maduro y famia. 


-= 


Tanta y omonan, Sobrina (0) nan, prima(o) nan, comer y comper nan. amiga (0) nan, 
colega nan di Biblioteca Nacional Aruba y demas famia Geerman,Britten, Maduro, 
Ridderstaat, Tromp, Nicolaas, Rasmijn, Quandus, Croeze, Damian, de Fino, Croes, 
Angela, Panneflek, Schmidt, Webb, Boekhoudt, Everon, Flemming, Pontilius, Wolff, 
Wernet, Farro, Rojer. 


Si den nos tristesa nos por a lubida un of mas famia nos disculpa. 
Condolencia lo tuma lugar na Aurora Funeral Home Diasabra 24 di 
juni 2023 di 7’or pa g'or dia nochi. 

Ta invita pa acto di entiero cual lo tuma lugar na 
Misa Sta. Filomenana Paradera Dialuna 26 di juni 2023 di 2’or pa g'or 
di atardi y 
despues lo sali pa Santana Catolico na Paradera 


Ateliers '89 ta 
recorda na tur artista y 
amante di arte en 
general cu ta ultimo dia 
nan pa inscribi pa e 
interesantisimo 
workshop di 8 Charla di 
Arte contemporaneo di 
Caribe 


Cuminsando Dialuna 3 
di July di 7 - 9pm na Ate- 
liers '89 Punto Di Beyas 
Arte Aruba. Cada tanto 
tempo Ateliers '89 ta or- 
ganisa un workshop di tal 
caliber. Un master class 
den arte contemporaneo 
di Caribe y con esaki ta 
integra den e arte y su 
comercialisacion grandi 
internationalmente. 

Ta pesei mes ta un mo- 
mento hopi importante 
cu nos ta pasando aden. 
Juist pa e moti bo aki nos 
ta urgi tur arista pa bin 
participa na e workshop 
aki. Pa bo mes por eval- 
ua y egrandese bo obra 
actual di arte riba e nivel 

Caribense i internmacio- 
nal. Tambe Terese ta un 
curador historiador y Ar- 
tista cu una bes e conoce 
bo obra y abo mes den 
persona por promove bo 
na un Bienal, exposicvi- 
ona nan internacional o 
momento cu e mes tin cu 
redacta riba e arte con- 
temporaneo interacional 
mente di Aruba y Caribe. 
Pesei mes bin Dialuna 
3 di July y participa na 
workshop aki 


Yama na 56564613 O 
manda un e-mail na el- 
vis@ateliers 89.0rg. Ad- 
hunto ta e temanan di 
tur e charlanan. 


FOR MORE INFORMATION, CONTACT ELVIS LOPEZ AT (+297) 565 4613 

Dialuna 2 ni 202 


Graduacion di Colegio Santa 
Filomena 2023 


Den Renaissance Conven- 
tion Center a tuma luga e 
graduacion di e alumnon- 
an di zesde klas di Colegio 
Santa Filomena na San 
Nicolas. 

E anochi, cu e tema “The 
Oscars”, tawata bunita y 
anima pa meneer Addon- 
sito Croes. Cada alumno 
a ricibi como regalo, apart 
di nan certificado, un 
trofeo color di oro sim- 
bolisando e trofeo di pre- 
mio Oscars. 

Despues di a saboria un 
dushi plato di hotel, e 
alumnonan di klas 6A a 
presenta nan cancion- y 
bailenan pa e publico. 


Na nomber di e team di a gradici cada mayor y 
Colegio Santa Filomena, alumno deseando nan tur 
cabesante Mario Nooijen exito di mundo na scol se- 
y maestro Richard Schut  cundario. 


744-0444 
CAPT'E 

Dialuna 26 Juni 2023 


Sesosport di Dera Gai di 
grupo amistad paradera 2023 


